**Niklas Salo** (s. 8. heinäkuuta 1994 Somero) on suomalainen jääkiekkoilija. Hän on pelipaikaltaan vasen laitahyökkääjä. Niklas pelaa 2023–2024 kaudella Puolan liigassa.

Ura
---

### Seuraura

Salo on Salo HT:n kasvatti. Hän siirtyi juniorina sittemmin Turun Palloseuraan, jossa Salo voitti C-nuorten SM-hopeaa vuonna 2009. Kaudella 2009–2010 hän voitti koko C-nuorten SM-karsintojen piste- ja syöttöpörssin tehtyään seitsemässä ottelussa kovat tehot 7+27=34. Vuonna 2011 Salo voitti B-nuorten SM-hopeaa ja vuonna 2012 SM-pronssia. Hän oli kevään 2012 pudotuspeleissä tehoilla 1+6=7 TPS:n paras syöttäjä sekä paras pistemies Oskari Siikin ja Artturi Lehkosen kanssa.

Kaudella 2011–2012 Salo kuului TPS:n A-nuorten kapteenistoon, vaikka hän pelasi vielä suurimmaksi osaksi B-nuorissa. Kaudella 2013–2014 Salo debytoi TPS:n SM-liigajoukkueessa, jossa hän pelasi kolme runkosarjaottelua ilman tehopisteitä. Salo pelasi ensimmäisen SM-liigaottelunsa 4. helmikuuta 2014 Oulun Kärppiä vastaan. Hänet merkittiin TPS:n nelosketjun vasempaan laitaan Niklas Frimanin ja Hannu Kurun viereen. Kaudella 2014–2015 Salo pelasi TPS:n liigajoukkueessa yhden runkosarja- ja kolme Mestarien liigan ottelua. Hän pelasi kuitenkin suurimman osan kaudestaan seuran A-nuorissa ja voitti joukkueen sisäisen pistepörssin ja jakoi sisäisen maalipörssin voiton Oskari Siikin kanssa tehoilla 22+19=41. Hän voitti myös TPS:n sisäisen tehotilaston lukemalla +25. Salo voitti kauden päätteeksi A-nuorten Suomenmestaruuden.

Elokuussa 2015 Salo teki vuoden mittaisen jatkosopimuksen TPS:n kanssa. Hän teki liigauransa avausmaalin kauden 2015–2016 ensimmäisellä kierroksella 12. syyskuuta 2015 Hämeenlinnan Pallokerhoa vastaan. Maali jäi Salon kauden ainoaksi tehopisteeksi SM-liigassa. Hän pelasi TPS:n liigajoukkueessa kauden aikana kaikkiaan 20 runkosarja- ja viisi CHL-ottelua. Salo pelasi suurimman osan kaudestaan yli-ikäisenä seuran A-nuorissa.

Salo siirtyi kaudeksi 2016–2017 vuoden mittaisella sopimuksella Mestis-joukkue Savonlinnan Pallokerhon riveihin. Hänen ensimmäinen kautensa sarjassa toi 50 runkosarjaottelussa tehot 11+11=22 ja 12 playoff-ottelussa tehot 2+1=3. Salo voitti kauden päätteeksi Mestiksen mestaruuden. Kaudella 2017–2018 hän voitti SaPKon sisäisen piste- ja maalipörssin tehoilla 22+27=49. Salo jakoi koko Mestiksen maalipörssin viidennen sijan Jokipoikien Oskari Lehtisen kanssa ja pistepörssin kuudennen sijan kolmen muun pelaajan kanssa. Pudotuspeleissä hän oli joukkueen paras syöttäjä 11 syöttöpisteellään. Salo valittiin kauden päätteeksi Mestiksen toiseen tähdistökentälliseen.

Kaudeksi 2018–2019 Salo siirtyi 1+2-vuotisella sopimuksella Pelicansiin. Suurin osa hänen alkukaudestaan eteni kuitenkin lainalla Mestis-joukkue Heinolan Peliitoissa. Salon oli vaikea löytää sopivaa roolia Pelicansista, jossa hän pelasi 12 ottelua tehden kaksi syöttöpistettä. Salo johti Peliittojen sisäistä piste- ja maalipörssiä tehoilla 12+6=18, kunnes hänen sopimuksensa Pelicansin kanssa purettiin tammikuussa 2019. Samalla Salon kerrottiin palaavan loppukauden sopimuksella SaPKon Mestis-joukkueeseen.

Salo siirtyi kaudeksi 2019–2020 jatkamaan Mestis-uraansa vuoden mittaisella sopimuksella Rovaniemen Kiekkoon. Hänen sopimuksesaan oli purkupykälä ulkomaille siirtymisestä. Salo ehti pelata joukkueessa vain kaksi Suomen Cupin ottelua, kunnes hän käytti sopimuksessaan olleen option ja siirtyi loppukauden sopimuksella Ruotsin kolmanneksi korkeimmalle sarjatasolle Hockeyettan-joukkue Vimmerby HC:n riveihin. Kaudeksi 2020–2021 Salo siirtyi vuoden mittaisella sopimuksella samassa sarjassa pelaavaan Kiruna IF:ään. Kesken kauden, tammikuussa 2021 hän siirtyi loppukauden kattavalla sopimuksella samassa sarjassa pelaavan Borås HC:n riveihin.

Kaudeksi 2021–2022 Salo siirtyi vuoden mittaisella sopimuksella monikansallisen Alps Hockey Leaguen italialaisjoukkue WSV Sterzing/Vipiteno Broncosiin.

### Maajoukkueura

Salo on pelannut neljä poikien maaottelua.

Pelityyli
---------

Elite Prospects -sivuston mukaan Salo on pienikokoinen laitahyökkääjä, joka on vauhdikas ja ketterä luistelija. Hänellä on myös hyvät kädet. Pieni koko kuitenkin rajoittaa Salon fyysistä pelaamista. Häntä on verrattu pelityyliltään mm. Jan-Mikael Järviseen.

Muuta
-----

Salo valmistui ylioppilaaksi Kerttulin lukiosta keväällä 2014. Hän harrasti lapsena myös jalkapalloa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2011–2012 | TPS | A-SM | 10 | 1 | 0 | 1 | 2 | – | – | – | – | – |
| 2012–2013 | TPS | A-SM | 45 | 9 | 14 | 23 | 12 | 9 | 0 | 7 | 7 | 2 |
| 2013–2014 | TPS | A-SM | 45 | 14 | 20 | 34 | 4 | 3 | 0 | 0 | 0 | 0 |
|  | TPS | SM-liiga | 3 | 0 | 0 | 0 | 0 | – | – | – | – | – |
| 2014–2015 | TPS | A-SM | 48 | 22 | 19 | 41 | 16 | 12 | 5 | 1 | 6 | 2 |
|  | TPS | SM-liiga | 1 | 0 | 0 | 0 | 0 | – | – | – | – | – |
| 2015–2016 | TPS | A-SM | 40 | 13 | 17 | 30 | 6 | 2 | 0 | 0 | 0 | 0 |
|  | TPS | SM-liiga | 20 | 1 | 0 | 1 | 0 | – | – | – | – | – |
| 2016–2017 | SaPKo | Mestis | 50 | 11 | 11 | 22 | 12 | 12 | 2 | 1 | 3 | 0 |
| 2017–2018 | SaPKo | Mestis | 50 | 22 | 27 | 49 | 14 | 14 | 3 | 11 | 14 | 0 | Kakkostähdistö |
| 2018–2019 | Pelicans | SM-liiga | 12 | 0 | 2 | 2 | 0 | – | – | – | – | – |
|  | Peliitat | Mestis | 23 | 12 | 6 | 18 | 6 | – | – | – | – | – |
|  | SaPKo | Mestis | 22 | 4 | 11 | 15 | 0 | 6 | 2 | 1 | 3 | 4 |
| 2019–2020 | Vimmerby HC | Hockeyettan | 38 | 11 | 17 | 28 | 4 | – | – | – | – | – |
| 2020–2021 | Kiruna IF | Hockeyettan | 18 | 7 | 10 | 17 | 4 | – | – | – | – | – |
|  | Borås HC | Hockeyettan | 17 | 4 | 8 | 12 | 0 | – | – | – | – | – |
| 2021–2022 | Sterzing/Vipiteno | AlpsHL | 37 | 13 | 27 | 40 | 4 | 4 | 2 | 3 | 5 | 2 |
| 2022–2023 | Bordeaux | Ranska | 27 | 6 | 8 | 14 | 0 | 4 | 0 | 0 | 0 | 0 |
| 4 kautta | yhteensä | SM-liiga | 36 | 1 | 2 | 3 | 0 | – | – | – | – | – |
| 4 kautta | yhteensä | Mestis | 145 | 49 | 55 | 104 | 32 | 32 | 7 | 13 | 20 | 4 |
| 2 kautta | yhteensä | Hockeyettan | 73 | 22 | 35 | 57 | 8 | – | – | – | – | – |

Lähteet
-------

* Niklas Salo The Internet Hockey Databasessa (englanniksi)
* Niklas Salo Eurohockey-sivustolla (englanniksi)
* Niklas Salo *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Niklas Salo *Elite Prospects*. Everysport Media Group AB.  (englanniksi)
2. ↑  Elite Prospects - Jr. C SM-sarja Q Stats 2009-2010 *eliteprospects.com*. Everysport Media Group AB. Viitattu 9.7.2019. (englanniksi)
3. ↑  Elite Prospects - TPS U18 *eliteprospects.com*. Everysport Media Group AB. Viitattu 9.7.2019. (englanniksi)
4. ↑  Kaksi uutta liigadebytanttia TPS:n riveissä *hc.tps.fi*.  4.5.2012. HC TPS Turku Oy.  Arkistoitu 27.6.2020. Viitattu 5.2.2014.
5. ↑  Elite Prospects - TPS U20 *eliteprospects.com*. Everysport Media Group AB. Viitattu 9.7.2019. (englanniksi)
6. ↑  Niklas Salolle jatkosopimus *hc.tps.fi*.  6.8.2015. HC TPS Turku Oy. Viitattu 7.8.2015. [vanhentunut linkki]
7. ↑  Otteluseuranta *liiga.fi*.  12.9.2015. Jääkiekon SM-liiga Oy. Viitattu 19.9.2015.
8. ↑  SaPKolle jatkosopimuksia ja uusia vahvistuksia – Mestis-mestari Aho tolppien väliin *Jatkoaika.com*.  28.4.2016. Jatkoaika r.y. Viitattu 2.5.2016.
9. ↑  Elite Prospects - Mestis Stats 2017-2018 *eliteprospects.com*. Everysport Media Group AB. Viitattu 9.7.2019. (englanniksi)
10. ↑  Elite Prospects - SaPKo *eliteprospects.com*. Everysport Media Group AB. Viitattu 9.7.2019. (englanniksi)
11. ↑  Pelicans hankki hyökkäysvoimaa Mestiksestä ja Itävallasta − "Salo on loistava luistelija ja taitava hyökkääjä" *Jatkoaika.com*.  12.4.2018. Jatkoaika r.y. Viitattu 13.4.2018.
12. ↑  Silventoinen, Juho: Niklas Salo lähtee Pelicansista – palaa vanhaan seuraansa SaPKoon *Jatkoaika.com*.  7.1.2019. Jatkoaika r.y. Viitattu 7.1.2019.
13. ↑  Hyökkäykseen ratkaisuvoimaa kolmen uuden pelaajasopimuksen myötä *rokihockey.fi*.  30.8.2019. RoKi Hockey Oy.  Arkistoitu 30.8.2019. Viitattu 30.8.2019.
14. ↑  Niklas Salo siirtyy ulkomaille – huomiselle luvassa pelaajauutisia *rokihockey.fi*.  24.9.2019. RoKi Hockey Oy.  Arkistoitu 24.9.2019. Viitattu 25.9.2019.
15. ↑  Entinen TPS-hyökkääjä jatkaa uraansa Ruotsissa *Sportti.com*.  25.6.2020. Sport Content Oy. Viitattu 25.6.2020.
16. ↑  Vi hälsar en ny forward välkommen till Borås Hockey! *hockeyettan.se*.  13.1.2021. Hockeyettan. Viitattu 13.1.2021. (ruotsiksi)
17. ↑  Dieses Offensiv-Trio soll für Tore sorgen *broncos.it*.  19.8.2021. Broncos WSV Sterzing GmbH. Viitattu 19.8.2021. (saksaksi)
18. ↑  Pesonen, Jarmo: Haapavedentien pleikkarikuningas tuli Turusta SaPKoon kehittymään *ita-savo.fi*.  4.9.2016. Kaakon Viestintä Oy.  Arkistoitu 19.4.2017. Viitattu 18.4.2017.
19. ↑  Lounais-Suomesta ylioppilaaksi kirjoittaneet *ts.fi*.  16.5.2014. ts.fi. Viitattu 4.7.2020.